stanford-oval/wikipedia huggingface dataset:
Clarence House

Clarence House, Lontoo.
Clarence House on Lontoossa sijaitseva kuninkaallinen residenssi. Se sijaitsee Westminsterin kaupunginosassa, The Mall -nimisen kadun varrella ja liittyy kiinteästi St Jamesin palatsiin, jonka kanssa sillä on yhteinen puutarha. Clarence House on kesäisin avoinna matkailijoita varten noin kahden kuukauden ajan.
Clarence House rakennettiin 1825–1827 arkkitehti John Nashin suunnitelmien mukaisesti. Se sai nimensä tilaajansa, Clarencen herttuan mukaan, joka hallitsi vuodesta 1830 alkaen nimellä Vilhelm IV. Joitakin lyhyitä poikkeuksia lukuun ottamatta Clarence House on ollut asuttuna ja se on palvellut kuningashuoneen lähipiirin jäseniä. Talo vaurioitui pommituksissa toisen maailmansodan aikana ja palveli vuodesta 1942 sodan loppuun asti Punaisen ristin sekä ensiavun opettamiseen ja ambulanssipalveluihin omistautuneen St. John Ambulance -järjestön päämajana, kunnes se luovutettiin korjausten jälkeen Edinburghin herttuan ja herttuattaren asunnoksi vuonna 1949. Pisimpään, lähes 50 vuotta, talossa asui kuningataräiti Elisabet, Elisabet II:n äiti ja Yrjö VI:n leski, joka asettui sinne vuonna 1953. Vuodesta 2003 alkaen talo on ollut Charles III:n ja sittemmin myös kuningatar Camillan virallinen Lontoon residentti. Prinssi William asui talossa vuosina 2003–2011, kunnes hän avioitui Catherine Middletonin kanssa. Prinssi Harry muutti talosta vuonna 2012.
Clarence House vuonna 1874, The Graphic -lehden kuvitusta.
Clarence House on neljän asuinkerroksen korkuinen, julkisivultaan vaalea stukkorakennus, jossa on niiden lisäksi ullakko- ja kellarikerrokset. Taloon on tehty useita niin merkittäviä uudistus- ja korjaustöitä, että vain verrattain vähän Nashin alkuperäisistä suunnitelmista on näkyvissä. Erityisen suuria muutoksia tehtiin toisen maailmansodan jälkeen ja jälleen kuningataräidin kuoleman jälkeen. Tuolloin talon julkisivu ehostettiin, sen sähköjärjestelmä uusittiin ja useimmat kookkaat huoneet sisustettiin uudelleen Robert Kimen suunnitelmien mukaisesti.
Vuodesta 2003 ilmaisua ”Clarence House” on käytetty englanninkielisessä tekstissä myös metonyyminä tarkoittamaan Walesin prinssin yksityistoimistoa.
Aiheesta muualla

Clarence House -osuus sivustolla Royal Residences.
Clarence House – ohjeita vierailua varten.
Chip Kelly

Chip Kelly vuonna 2010.
Charles "Chip" Kelly (s. 25. marraskuuta 1963, Dover, New Hampshire) on yhdysvaltalainen amerikkalaisen jalkapallon valmentaja, joka toimii UCLA Bruins-yliopistojoukkueen päävalmentajana. Aiemmin hän on toiminut NFL:n San Francisco 49ersin ja Philadelphia Eaglesin sekä Oregon Ducks-yliopistojoukkueen päävalmentajana.
Valmennusura

Kelly toimi Oregonin yliopiston päävalmentajana vuosina 2009–2012. Oregon voitti hänen alaisuudessaan 46 ottelua häviten vain seitsemän. Joukkue selvisi kaudella 2010 yliopistosarjan loppuotteluun, mutta hävisi Auburnille. Kelly on tullut tunnetuksi erittäin nopearytmisestä, innovatiivisesta ja tehokkaasta hyökkäyspelistä.
Chip Kelly siirtyi Philadelphia Eaglesin päävalmentajaksi kaudelle 2013. Hänen innovatiiviset metodinsa herättivät paljon kiinnostusta mediassa. Esimerkiksi Kellyn vetämät harjoitukset ovat erittäin organisoituja ja nopeatempoisia. Kellyn ensimmäisellä kaudella Eagles voitti 10 peliä ja pääsi divisioonansa mestarina pudotuspelihin. Ensimmäisellä kierroksella New Orleans Saints osoittatui kuitenkin niukasti paremmaksi lukemin 24-26. Kaudella 2014 Eagles voitti jälleen 10 peliä, mutta tällä kertaa se ei riittänyt pudotuspelipaikkaan. Kauden jälkeen Kellyn asema Eaglesin organisaatiossa vahvistui, kun toimitusjohtaja Howie Roseman siirrettiin muihin tehtäviin ja vastuu pelaajapolitiikasta keskitettiin Kellyn käsiin. Kelly teki rajuja muutoksia joukkueen kokoonpanoon hankkimalla mm. pelinrakentajaksi Sam Bradfordin ja keskushyökkääjäksi DeMarco Murrayn. Samalla joukkue luopui tähtipelaajistaan LeSean McCoysta, Nick Folesista ja Jeremy Maclinista. Menestys kentällä jäi kehnoksi ja ennen kauden viimeistä ottelua Kelly sai potkut. Hänen ei kuitenkaan tarvinnut olla kauan työttömänä, sillä San Francisco 49ers palkkasi Kellyn uudeksi päävalmentajakseen tammikuussa 2016. Kausi 49ersin peräsimessä sujui heikosti, ja joukkue voitti vain 2 ottelua. Kauden jälkeen Kelly irtisanottiin.
Kaudelle 2018 Kelly palasi yliopistosarjoihin, kun Los Angelesin Kalifornian yliopisto palkkasi hänet joukkueensa UCLA Bruinsin päävalmentajaksei.
Empire (Kasabianin albumi)

| Empire Kasabian |
| --- | --- | --- |

Studioalbumin tiedot
 Äänitetty : helmikuu 2006
 Julkaistu: 28. elokuuta 2006
 Tuottaja(t): Jim Abbiss Kasabian
 Tyylilaji: alternative rock
 Kesto: 39.24
 Levy-yhtiö: RCA Paradise
Listasijoitukset
  Britannia: 1.
Kasabianin muut julkaisut
| Kasabian 2004 | Empire 2006 | West Ryder Pauper Lunatic Asylum 2009 |
Singlet albumilta Empire
 ”Empire” Julkaistu: 24. heinäkuuta 2006  ”Shoot the Runner” Julkaistu: 6. marraskuuta 2006  ”Me Plus One” Julkaistu: 29. tammikuuta 2007
Empire on brittiläisen rockyhtye Kasabianin toinen studioalbumi, joka julkaistiin elokuussa 2006. Albumi ylsi kotimaassaan Britannian albumilistalla listaykköseksi. Empirelta julkaistiin singlenä kolme kappaletta.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Empire | 3.53 |  |  |  |  |  |  |  |
| 2. | Shoot the Runner | 3.27 |  |  |  |  |  |  |  |
| 3. | Last Trip (In Flight) | 2.53 |  |  |  |  |  |  |  |
| 4. | Me Plus One | 2.28 |  |  |  |  |  |  |  |
| 5. | Sun Rise Light Flies | 4.08 |  |  |  |  |  |  |  |
| 6. | Apnoea | 1.48 |  |  |  |  |  |  |  |
| 7. | By My Side | 4.14 |  |  |  |  |  |  |  |
| 8. | Stuntman | 5.19 |  |  |  |  |  |  |  |
| 9. | Seek & Destroy | 2.15 |  |  |  |  |  |  |  |
| 10. | British Legion | 3.19 |  |  |  |  |  |  |  |
| 11. | The Doberman | 5.34 |  |  |  |  |  |  |  |
|  |  | 39.24 |  |  |  |  |  |  |  |
Kokoonpano

Tom Meighan – laulu (1–3, 5–7, 9, 11) ja taustalaulu (4)
Sergio Pizzorno – kitarat, laulu (4, 8, 10) ja taustalaulu, syntetisaattorit
Chris Edwards – basso
Ian Matthews – rummut
Arvostelut

AllMusic:
The Guardian:
Cyclone

Cyclone voi tarkoittaa seuraavia asioita:
Cyclone, Tangerine Dream -yhtyeen albumi
Cyclone, ohjelmointikieli
Fender Cyclone, kitaramalli
Cyclone , R&B -laulaja Baby Bashin albumi
”Cyclone”, Baby Bashin kappale
Cyclone, Williamsin kehittämä flipperi
FS Cyclone (1925), Ranskan laivaston Bourrasque-luokan hävittäjä
Wright R-1820-E Cyclone, lentokonemoottori
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Cyclone”, voi hakea sivunnimihaulla, laajalla sivunnimihaulla tai tekstihaulla.
Eleftherotypía

| Eleftherotypía> Ελευθεροτυπία |
| --- | --- |

Lehtityyppi:  sanomalehti
Levikki:  38 000
Perustettu:  1975
Sitoutuneisuus:  vasemmistoliberaali
Kotikunta:  Ateena
Kotimaa:  Kreikka
Sivukoko:  tabloidi
Ilmestymistiheys:  ma–su
Kieli:  kreikka
Aiheesta muualla
www.enet.gr
Eleftherotypía (kreik. Ελευθεροτυπία) on kreikkalainen päivittäin ilmestyvä sanomalehti, jota julkaistaan Ateenassa. Se on ilmestynyt vuodesta 1975 ja se oli ensimmäinen lehti, joka perustettiin Kreikkaan sotilasjuntan jälkeen. Lehti on poliittiselta suuntautumiseltaan vasemmistoliberaali ja sillä on ollut kytköksiä sosiaalidemokraattiseen PASOK-puolueeseen.
Lehden levikki on 38 000 ja sunnuntaipainoksella 122 000. Lehdellä on ollut talousongelmia vuodesta 2011 ja sen ilmestymisessä on ollut katkoksia.
Aiheesta muualla

Ελευθεροτυπία. Sanomalehden verkkosivut. (kreikaksi)
Esmer Yarim

|  Esmer Yarim> Kappaleen tiedot |
| --- | --- |
Esittäjä(t):  Burak Aydos
Säveltäjä(t):  Burak Aydos
Sanoittaja(t):  Burak Aydos
Euroviisutiedot
Vuosi:  1993
Maa:  Turkki
Kieli:  turkki
Sijoitus:  21.
Pisteet:  10
Sanat:  sanoitus
Esmer Yarim on Burak Aydosin esittämä kappale, joka edusti Turkkia vuoden 1993 Eurovision laulukilpailussa Irlannin Millstreetissä. Kappale sai 10 pistettä ja sijoittui sijoittui 25 maan joukosta sijalle 21.
Ed Harris

| Ed Harris |
| --- | --- |
 Ed Harris San Diegon Comic-Conissa 2017.
Henkilötiedot
Koko nimi:  Edward Allen Harris
Syntynyt: 28. marraskuuta 1950 (ikä 73) Englewood, New Jersey, Yhdysvallat
Ammatti:  näyttelijä, tuottaja, ohjaaja, käsikirjoittaja
Puoliso:  Amy Madigan (1983–)
Näyttelijä
Aktiivisena:  1967–
Aiheesta muualla
IMDb 
Elonet
Edward Allen ”Ed” Harris (s. 28. marraskuuta 1950 Englewood, New Jersey, Yhdysvallat) on neljä kertaa Oscar-ehdokkaana ollut yhdysvaltalainen elokuvanäyttelijä, -ohjaaja ja -käsikirjoittaja.
Varhainen elämä

Ed Harris varttui Robert L. ja Margaret Harrisin toisena lapsena Tenaflyssä New Jerseyn osavaltiossa Yhdysvalloissa. Harrisilla oli myös kaksi sisarusta: isoveli Robert ja pikkuveli Spencer. Hän oli lapsuudessaan hyvin urheilullinen ja harrasti amerikkalaista jalkapalloa.
High schoolista valmistumisen jälkeen Harris jatkoi opintojaan Columbian yliopistossa New Yorkissa, missä hän liittyi yliopiston jalkapallojoukkueeseen. Hän kuitenkin kiinnostui näyttelemisestä ja yliopiston jälkeen hän muutti vuonna 1971 vanhempiensa luokse Oklahomaan, missä hän opiskeli näyttelijäksi Oklahoman yliopistossa. Hän aloitti näyttelijäuransa esiintymällä paikallisessa teatterissa, ja lopulta hän muutti asumaan Los Angelesiin Kaliforniaan.
Ura

Harrisin ensiesiintyminen elokuvissa oli vuoden 1978 jännityselokuvassa Kooma, ja hänen ensimmäinen merkittävä roolinsa oli Charles Bronsonin tähdittämässä draamassa Pako yli rajan vuodelta 1980. Harrisin todellinen läpimurto elokuva-alalla oli kuitenkin astronautti John Glennin rooli vuoden 1983 elokuvassa Valiojoukko. Eräät kriitikot sanoivat, että esimerkiksi elokuvassa ollut musiikkivisaa käsittelevä televisiojakso oli niin hyvin tehty ja Harris niin oikean Glennin kaltainen, että kyseessä olisi voinut olla aito taltiointi alkuperäisestä televisiovisailusta.
Yksi Harrisin merkittävämmistä rooleista oli Nasan johtajan Eugene Kranzin rooli vuoden 1995 elokuvassa Apollo 13, minkä ansiosta hän oli ehdokkaana parhaan miessivuosan Oscar-palkinnosta, tosin hän hävisi palkinnon Kevin Spaceylle. Hän ollut myöhemminkin Oscar-ehdokkaana esiinnyttyään elokuvissa Truman Show, Pollock ja Tunnit. Harris on kuitenkin saanut Screen Actors Guild -palkinnon elokuvasta Apollo 13 ja Golden Globen elokuvista Truman Show ja Pelin henki.
Vaikka Harris tunnetaankin ennen kaikkea elokuvanäyttelijänä, on hän esiintynyt myös televisiossa. Televisiorooleistaan merkittävimmän hän tehnee varttuneessa iässä HBO:n tieteissarjassa Westworld, jossa hän näytteli vuosina 2016–2020.
Näyttelemisen ohella Harris on myös toiminut elokuvaohjaajana- ja käsikirjoittajana. Hänen merkittävin ohjauksensa oli taiteilija Jackson Pollockin elämästä kertova draamaelokuva Pollock, jossa hän myös esiintyi Jacksonin Pollockin pääosaroolissa. Harris on ohjannut myös vuoden 2008 Appaloosa-westernin.
Yksityiselämä

Ed Harris on ollut 21. marraskuuta 1983 lähtien naimisissa näyttelijä Amy Madiganin kanssa. Heillä on yksi vuonna 1993 syntynyt tytär.
Valikoitu filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 1978 | Kooma | Coma | Sairaalapotilas |
| 1980 | Pako yli rajan | Borderline | Hotchkiss |
| 1981 | Asfaltti palaa | Knightriders | Billy |
| 1982 | Creepshow – yöjuttu | Creepshow | Hank Blaine |
| 1983 | Tulen alla | Under Fire | Oates |
| 1983 | Valiojoukko | The Right Stuff | John Glenn |
| 1984 | Tyttö joka paiski töitä | Swing Shift | Jack Walsh |
| 1984 | Tilaa sydämessä | Places in the Heart | Wayne Lomax |
| 1984 | Vihreä salama | A Flash of Green | Jimmy Wing |
| 1985 | Alamo Bay | Alamo Bay | Shang |
| 1987 | Tuhoisku | Walker | William Walker |
| 1988 | Salajuoni | To Kill a Priest | Stefan |
| 1989 | Abyss – syvyys | The Abyss | Virgil ”Bud” Brigman |
| 1990 | Koston hetki | State of Grace | Frankie Flannery |
| 1991 | Mies nimeltä Paris Trout | Paris Trout | Harry Seagraves |
| 1992 | Myyntitykit | Glengarry Glen Ross | Dave Moss |
| 1993 | Firma | The Firm | Wayne Tarrance |
| 1993 | Tarpeellista tavaraa | Needful Things | Alan Pangborn |
| 1994 | Viikkorahat | Milk Money | Tom Wheeler |
| 1995 | Oikeuden puolustaja | Just Cause | Blair Sullivan |
| 1995 | Apollo 13 | Apollo 13 | Gene Kranz |
| 1996 | Silmä silmästä | Eye for an Eye | Mack McCann |
| 1996 | The Rock – paluu helvettiin | The Rock | Francis X. Hummel |
| 1997 | Rajaton valta | Absolute Power | Seth Frank |
| 1998 | Truman Show | The Truman Show | Christof |
| 1998 | Aina vierelläsi | Stepmom | Luke Harrison |
| 1999 | Verikyynelet | The Third Miracle | Frank Shore |
| 2000 | Pollock | Pollock | Jackson Pollock |
| 2001 | Vihollinen porteilla | Enemy at the Gates | Majuri König |
| 2001 | Kaunis mieli | A Beautiful Mind | Parcher |
| 2002 | Tunnit | The Hours | Richard Brown |
| 2003 | Ihmisen tahra | The Human Stain | Lester Farley |
| 2005 | A History of Violence | A History of Violence | Carl Fogarty |
| 2007 | Cleaner | Cleaner | Eddie Lorenzo |
| 2007 | National Treasure: Salaisuuksien kirja | National Treasure Book of Secrets | Mitch Wilkinson |
| 2008 | Appaloosa | Appaloosa | Virgil Cole |
| 2008 | Turvassa | Touching Home | Charlie Winston |
| 2010 | The Way Back | The Way Back | Mr. Smith |
| 2011 | Salvation Boulevard | Salvation Boulevard | Tohtori Paul Blaylock |
| 2012 | Reunalla | Man on a Ledge | David Englander |
| 2013 | Sweetwater | Sweetwater | sheriffi Jackson |
| 2013 | Phantom | Phantom | Demi |
| 2013 | Snowpiercer | Snowpiercer | Wilford |
| 2013 | Pain & Gain | Pain & Gain | DuBois |
| 2013 | Gravity | Gravity | Houstonin lennonjohtaja (äänirooli) |
| 2015 | Run All Night | Run All Night | Shawn Maguire |
| 2017 | mother! | mother! | Mies |
| 2017 | Kodachrome | Kodachrome | Ben |
| 2017 | Geostorm | Geostorm | Leonard Dekkom |
| 2020 | Resistance | Resistance | George S. Patton |
| 2022 | Top Gun: Maverick | Top Gun: Maverick | Chester "Hammer" Cain |
Aiheesta muualla

Wikimedia Commonsissa on kuvia tai muita tiedostoja aiheesta .
Ed Harris Internet Movie Databasessa. (englanniksi)
Erkki Karjala

Erik (Erkki) Karjala (19. syyskuuta 1891 Oulu – 16. lokakuuta 1968 Helsinki) oli suomalainen oopperataiteilija ja elokuvanäyttelijä.
Erkki Karjala oli Suomen Kansallisoopperassa avustajana ensimmäisen kerran jo 1912 ja säännöllisesti hän oli avustajana vuosina 1929–1966 yli 800:ssa esityksessä. Karjala toimi myös musiikkijärjestäjänä ja hän huolehti muun muassa esiintyjien sisääntuloista ja antoi valokomentoja ja muita oopperaesitykseen liittyviä määräyksiä. Karjala esiintyi ainoassa elokuvaroolissaan Risto Orkon ohjaamassa elokuvassa Jees ja just (1943) kenttäpostivirkailija Hempposena. Erkki Karjala kuoli 77-vuotiaana ja hänet on haudattu Ouluun.
Eero Salola

Eero Salola (vuoteen 1906 Boman; 1. kesäkuuta 1902 Perniö – 23. tammikuuta 1989 Helsinki) oli suomalainen lausuntataiteilija, esitystaidon opettaja, kirjailija ja opetusneuvos.
Eero Salola syntyi Perniössä opettajaperheeseen 1902. Hänen molemmat vanhempansa Fridolf Aleksander Salola ja Hilja Hedvig Regina o.s. Häkli olivat kansakoulunopettajia.
Eero Salola pääsi ylioppilaaksi Helsingin suomalaisesta normaalilyseosta 1923. Sieltä hän jatkoi Jyväskylän seminaariin, josta valmistui kansakoulunopettajaksi 1924. Samaan aikaan lyseo-opintojen kanssa hän opiskeli myös Helsingin musiikkiopistossa 1921–1923. Heti valmistuttuaan Salola aloitti opettajana Helsingin maalaiskunnan Malmin kansakoulussa. Sieltä Salola siirtyi vuonna 1931 kansakoulunopettajaksi Helsinkiin, missä hän toimi vuoteen 1945 asti.
Helsingin yliopistossa Salola opetti suullista esitystaitoa vuosina 1939–1957. Suomen Puheopiston puheenopetusopin yliopettajana Salola toimi 1947–1959. Samaan aikaan – vuodesta 1947 – Salolalla oli lehtoraatti Helsingin opettajakorkeakoulussa. Tästä työstä Eero Salola jäi eläkkeelle 1960. Salola sai opetusneuvoksen arvonimen 1962. Näiden töiden lisäksi Salola toimi lyhyempiä aikoja opettajana muun muassa Helsingin työväenopistossa, Suomen teatterikoulussa ja Yhteiskunnallisessa korkeakoulussa.
Salola toimi jatkosodan aikana 1941–1944  päämajan viihdytystoimiston ohjelmatoimiston päällikkönä ja vuonna 1952 Helsingin olympialaisten viihdytystoimikunnan puheenjohtajana. Lukuisten työtehtävien lisäksi Salolalla oli useita luottamustoimia muun muassa Suomen Lausujain Liitossa, Nuorten kirja ry:ssä ja kustannusyhtiö Valistuksen johtokunnassa.
Lausuntataiteilijana hän esitti mm. Tulenkantajat-ryhmän lyriikkaa.
Eero Salolan kirjallinen tuotanto sisältää useita suullisen esitystaidon oppi- ja harjoituskirjoja. Toisaalta hänen tuotantoonsa kuuluu useita runo- ja näytelmäkokoelmia, jotka on suunnattu lapsille ja nuorille. Näitä ovat muun muassa lapsille suunnattu Kalevala-lyhennelmä ja ehkä tunnetuimpana kansansatuvalikoima Hölmölän kylä (1960, 8. painos 2000).
Colin McPhee

Colin McPhee
Colin McPhee (15. maaliskuuta 1900 Montreal – 7. tammikuuta 1964 Los Angeles) oli kanadalaissyntyinen säveltäjä ja etnomusikologi.
McPhee valmistui Peabody-konservatoriosta Baltimoressa vuonna 1921. Hän opiskeli sävellystä ja pianonsoittoa myös Pariisissa ennen muuttamistaan New Yorkiin vuonna 1926. Hänen opettajiensa joukossa oli Edgar Varèse. McPhee saavutti suosiota säveltäjänä Kanadassa ja Yhdysvalloissa jo 1920-luvulla. Hän kiinnostui gamelanista kuultuaan vuonna 1931 Ranskassa tehtyjä äänityksiä Jaavan ja Balin gamelanorkesterien musiikista, joka siihen aikaan oli länsimaissa varsin tuntematonta. McPhee muutti vaimonsa, antropologi Jane Belon kanssa Balille. Pariskunta vietti siellä suuren osan 1930-luvusta. McPhee opiskeli ensimmäisenä länsimaalaisena balilaista musiikkia balilaisten opettajien johdolla ja soitti eri instrumentteja balilaisissa gamelanorkestereissa. McPhee palasi Yhdysvaltoihin ja asettui New Yorkiin vuonna 1939. Hän vietti siellä suurimman osan seuraavista kahdesta vuosikymmenestä säveltäen sekä balilaisvaikutteista musiikkia että uusklassistisia teoksia. Vuosina 1960–1963 McPhee työskenteli etnomusikologian professorina Kalifornian yliopistossa, Los Angelesissa.
McPheen tunnetuin balilaisvaikutteinen sävellys on Tabuh-Tabuhan (1936), jonka hän sävelsi Meksikossa, jossa vieraili Carlos Chávezin kutsumana. McPhee laati Balin musiikista kirjan Music in Bali. Hän kuvaili myös Balilla viettämäänsä aikaa kirjassa A House in Bali. Omien alkuperäisten balilaisvaikutteisten teostensa ohella McPhee teki balilaisesta musiikista sovituksia kahdelle pianolle. McPhee adoptoi vuonna 1934 Balilla 8-vuotiaan Samphi-pojan, joka vuonna 1952 kiersi Yhdysvalloissa balilaisen yhtyeen kanssa tanssijana. Vuonna 1954 Samphi löydettiin kuoliaaksi kuristettuna joesta Balilla.
McPhee kuoli kirroosiin Kalifornian yliopiston (Los Angeles) lääketieteellisessä keskuksessa vuonna 1964. McPhee oli homo, ja hänen avioliittonsa Jane Belon kanssa oli päättynyt eroon jo vuonna 1938.
Esa Mäki-Tulokas

| Esa Mäki-Tulokas> Henkilötiedot |
| --- | --- |
Koko nimi:  Esa Mäki-Tulokas
Syntynyt: 1. heinäkuuta 1982 (ikä 42) Forssa, Suomi
Kansalaisuus:   Suomi
Koripalloilija
Pelipaikka:  Pieni laitahyökkääjä
Pituus:  200 cm
Paino:  95 kg
Pelaajaura
Yliopistojoukkueet
2003–2007:   Long Islandin yliopisto
Seurajoukkueet
2001–2003 2007–2008 2008–2009 2009–2011:   Forssan Koripojat  Porvoon Tarmo  Forssan Koripojat  Porvoon Tarmo
Maajoukkueet
2004–2007:   Suomi
Ottelut (pisteet):  11 (21)
Valmennusura
2012–:   Keravan Kori-80 (naiset)
Esa Mäki-Tulokas (s. 1. heinäkuuta 1982 Forssa) on suomalainen uransa lopettanut koripalloilija ja nykyinen koripallovalmentaja.
Ura

Mäki-Tulokkaan kasvattajaseura oli Forssan Koripojat, jonka edustusjoukkueeseen hän nousi kaudeksi 2001–2002. Ensimmäisenä kautena hän teki 14,2 pistettä ottelua kohden. Mäki-Tulokas edusti seuraa kaksi kautta, jonka jälkeen hän siirtyi Long Islandin yliopistoon, joka pelasi NCAA:n I-divisioonassa. Mäki-Tulokas pelasi yliopistossa neljä kautta ja siirtyi tämän jälkeen Porvoon Tarmoon kaksivuotisella sopimuksella. Hän pelasi seurassa vain puolitoista kautta ja jatkoi loppukauden 2008–2009 Forssan Koripojissa. Kauden päätyttyä hän palasi I-divisioonaan pudonneeseen Tarmoon, jonka hän nosti kaudeksi 2010–2011 takaisin pääsarjaan.
Mäki-Tulokas on edustanut Suomea maajoukkuetasolla yksitoista kertaa. Ensimmäisen maaottelunsa hän pelasi vuonna 2004 Ruotsia vastaan.
Mäki-Tulokas lopetti koripallouransa vuonna 2011 Porvoon Tarmossa. Tämän jälkeen hän siirtyi Keravan Kori-80:n naisten SM-sarjajoukkueen päävalmentajaksi.
Cody Eakin

| Cody Eakin |
| --- | --- |

Henkilötiedot
Syntynyt: 24. toukokuuta 1991 (ikä 33) Winnipeg, Manitoba, Kanada
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  vasen
Pituus:  183 cm
Paino:  86 kg
Pelinumero:  9
Pelaajaura
Pääsarjaura:  2010–
Aik. seurat:  Washington Capitals (NHL) Hershey Bears (AHL) Dallas Stars (NHL) Texas Stars (AHL) Vegas Golden Knights (NHL) Winnipeg Jets (NHL) Buffalo Sabres (NHL) SCL Tigers (NL)
NHL-varaus:  85. varaus, 2009 Washington Capitals
| Mitalit> Maa:   Kanada.Miesten jääkiekko.Nuorten MM-Kilpailut  | Mitalit> Maa:   Kanada.Miesten jääkiekko.Nuorten MM-Kilpailut  | Mitalit> Maa:   Kanada.Miesten jääkiekko.Nuorten MM-Kilpailut  | Maa:   Kanada> Miesten jääkiekko. |
| --- | --- | --- | --- |
|  Hopeaa | Yhdysvallat 2011 | jääkiekko |  |
| MM-Kilpailut  | MM-Kilpailut  | MM-Kilpailut  |  |
|  Kultaa | Tšekki 2015 | jääkiekko |  |
Cody Eakin (s. 24. toukokuuta 1991 Winnipeg, Manitoba, Kanada) on kanadalainen jääkiekkoilija. Hän on Washington Capitalsin kolmannen kierroksen varaus vuodelta 2009.
Ura

Ennen ammattilaisuraansa Eakin pelasi WHL:ssä, jossa hänet valittiin kakkostähdistöön.
Ammattilaistasolla Eakin debytoi kaudella 2011–2012 Capitalsin farmijoukkue Hershey Bearsissa, josta Capitals kutsui hänet NHL:ään 1. marraskuuta. Seuraavana päivänä Eakin teki NHL-debyyttinsä 5–4 -jatkoaikatappiossa Anaheim Ducksia vastaan. Hän pelasi 13 minuuttia ja 19 sekuntia, mutta ei saanut pisteitä.
Eakin teki ensimmäisen NHL-maalinsa 4. marraskuuta 2011 Carolina Hurricanesin Cam Wardia vastaan.
NHL:n varaustilaisuuden 2012 aikana Eakin kaupattiin yhdessä toisen kierroksen varauksen kanssa Dallas Starsiin vaihdossa Mike Ribeiroon.
Pudotuspeleissä Eakin teki ensimmäisen maalinsa 23. huhtikuuta 2014 Anaheim Ducksia vastaan. Hänen maalinsa oli voittomaali, kun Dallas voitti ottelun 4–2 ja tasoitti ottelusarjan numeroihin 2–2.
Vuoden 2017 laajennusvaraustilaisuudessa Eakin siirtyi Starsista Vegas Golden Knightsiin.
Helmikuussa 2020 Vegas Golden Knights kauppasi Eakinin Winnipeg Jetsiin vaihdossa ehdolliseen neljännen kierroksen varausvuoroon.
Lokakuussa 2020 Eakin teki vapaana agenttina Buffalo Sabresin kanssa kaksivuotisen ja yhteensä 4,5 miljoonan dollarin arvoisen sopimuksen.
Eakin pelasi Kanadan MM-kultaa voittaneessa joukkueessa vuoden 2015 kisoissa, joissa hän teki yhdeksässä ottelussa tehot 4+2=6.
Tilastot

Käännös suomeksi
Eero Salovuori

Eero Edvard Salovuori (8. kesäkuuta 1902 Ylöjärvi – 3. heinäkuuta 1946 Taipalsaari) oli Ylen ohjelmapäällikkö, urheiluselostaja ja päätoimittaja.
Henkilöhistoria

Salovuoren puoliso vuodesta 1928 oli Adéle Cesilia Brander. Nuortenkirjailija Sakari Salovuori oli heidän poikansa. Eero Salovuori työskenteli toimittajana ja toimitussihteerinä useissa eri lehdissä 1920-luvulla. Lahdessa hän toimi Yleisradion ohjelmapäällikkönä ja kuuluttajana. Salovuori oli aktiivinen urheilumies, urheilukilpailujen selostaja ja reportteri, joka osallistui muun muassa Lahden Hiihtoseuran toimintaan ja oli Salpausselän Kisojen mainospäällikkö. Etelä-Savon päätoimittaja hänestä tuli vuonna 1942.
Julkaisuja

Viipuria kohti: TK-miesten kuvauksia, piirroksia ja valokuvia Kannaksen vapautussodasta, 1941 (toim.)
Korpisoturit kertovat, 1941, (toim.), ruots. Ödemarkskämpar, B. G. Geijer